ΓΡΑΠΤΗ ΕΡΩΤΗΣΗ P-1432/01

υποβολή: Monica Frassoni (Verts/ALE) προς την Επιτροπή

(11 Μαΐου 2001)

Θέμα: Is Arenas: τα γήπεδα γκολφ εξακολουθούν να λειτουργούν παρά την αιτιολογημένη γνώμη

Η Επιτροπή εξέδωσε στις 9 Φεβρουαρίου αιτιολογημένη γνώμη σχετικά με την κακή εφαρμογή της οδηγίας Habitat 92/43 στην τοποθεσία Is Arenas, Narbolia, Σαρδηνία, όπου κατασκευάσθηκε γήπεδο γκολφ χωρίς τη δέουσα αξιολόγηση των επιπτώσεων του στο περιβάλλον. Το γήπεδο αυτό, μολονότι έληξαν οι προθεσμίες συμμόρφωσής του με όσα ζητεί η αιτιολογημένη γνώμη, είναι κανονικά ανοικτό κάθε Τετάρτη, Σάββατο και Κυριακή σύμφωνα με δηλώσεις του κ. Pier Maria Pell, διευθυντή της εταιρίας Is Arenas στο μηνιαίο έντυπο La Gazzetta Sarda (Μάρτιος 2001). Η εταιρία Is Arenas ανακοινώνει ότι το γήπεδο είναι ανοικτό όλο το χρόνο, κάθε μέρα, περιλαμβανομένης της Δευτέρας και προβλέπει την κανονική διεξαγωγή 17 τουρνουά γκολφ από το Μάιο έως το τέλος του τρέχοντος έτους [http://www.isarenas.it].

Η ιστοσελίδα στο Διαδίκτυο της εταιρίας ακινήτων διαφημίσει τις ακόλουθες δομές όπου έχουν ήδηλοποιηθεί: γκολφ 18 τρύπες με βαθμό δυσκολίας par 72· γκολφ 3 τρύπες par 3 executive και γήπεδο προπόνησης: Club-house με εστιατόριο· εξοπλισμένα αποδυτήρια.

Για την παροχή ύδατος του γηπέδου γκολφ, η εταιρία φαίνεται ότι άνοιξε τουλάχιστον 24 αρτεσιανά φρεάτια, όλα εντός του SIC ITB02228 Is Arenas με γεώτρηση που έφθασε έως και 200 μέτρα βάθος, χωρίς τους κατάλληλους μετρητές για την εξακρίβωση της αντλούμενης ποσότητας ύδατος.

Η ίδια αιτιολογημένη γνώμη επιβεβαιώνει τον κίνδυνο πιθανής ρύπανσης τουδροφόρου ορίζοντα, τόσο διαμέσου του φαινομένου της αλάτωσης, που η ίδια η εταιρία παραδέχεται ότι έχει ήδη αρχίσει, όσο και εξαιτίας των παρασιτοκτόνων και των χημικών λιπασμάτων που χρησιμοποιούνται για τη συντήρηση του χλοοτάπητα θέτοντας σε κίνδυνο όσο το SIC (Χώρος Κοινοτικού Ενδιαφέροντος) και τους 3 βιότοπους προτεραιότητας που του ανήκουν.

Δεν θεωρεί η Επιτροπή ότι πρέπει να κλείσουν τα γήπεδα γκολφ προκειμένου να προστατευθεί ο SIC από μια μη αναστρέψιμηποβάθμιση;

Ποια μέτρα προτίθεται να λάβει η Επιτροπή ώστε να αποκατασταθούν οι περιβαλλοντικές βλάβες λόγω κοπής του δάσους για την κατασκευή των δομών του γκολφ και της άντλησης ύδατος;

Ποια μέτρα προτίθεται να λάβει η Επιτροπή προκειμένου οι αρμόδιες αρχές για τη χορήγηση άδειας κατασκευής των εγκαταστάσεων γκολφ και συγκεκριμένα η Περιφέρεια Σαρδηνίας και ο Δήμος Narbolia, να αποσύρουν τις αποφάσεις τους (δημοτικές οικοδομικές άδειες της 25ης Φεβρουαρίου και 21 Μαΐου 1999, περιφερειακή απόφασης 899 της 14ης Απριλίου 2000);

Απάντηση της κας Wallstrm εξ ονόματος της Επιτροπής

(20 Ιουνίου 2001)

Οι πληροφορίες τις οποίες αναφέρει το Αξιότιμο Μέλος αφορούν μια κατάσταση που καλύπτεται από ανοικτή διαδικασία παράβασης κατά το άρθρο 226 (πρώην άρθρο 169) της συνθήκης ΕΚ. Το περιεχόμενο των διαδικασιών παράβασης είναι εμπιστευτικό. Η απάντηση των ιταλικών αρχών στην αιτιολογημένη γνώμη, την οποία αναφέρει το Αξιότιμο Μέλος, επί του παρόντος εξετάζεται από την Επιτροπή.

Η Επιτροπή δεν διαθέτει εξουσία να απευθύνει εντολές στην εθνική διοίκηση των κρατών μελών. Σε περίπτωση που η Επιτροπή κρίνει ότι ένα κράτος μέλος δεν συμμορφώθηκε με το κοινοτικό δίκαιο, δύναται να κινήσει διαδικασίες παράβασης: μπορεί να ζητήσει επισήμως από το κράτος μέλος να διαβιβάσει πληροφορίες και παρατηρήσεις επί μιας συγκεκριμένηςποθέσεως (επίσημη προειδοποιητική επιστολή), μπορεί να εκδώσει αιτιολογημένη γνώμη στην οποία να αποφαίνεται ότι τοπόψη κράτος μέλος παρέβη τιςποχρεώσεις

του βάσει της συνθήκης ΕΚ και μπορεί να παραπέμψει τηνπόθεση στο Ευρωπαϊκό Δικαστήριο. Ωστόσο, ακόμη και οι αποφάσεις του Ευρωπαϊκού Δικαστηρίου αναφέρουν μόνον κατά πόσονπήρξε ή όχι παράβαση. Το Ευρωπαϊκό Δικαστήριο δεν μπορεί να ακυρώσει εθνική διάταξη που αντιβαίνει προς το κοινοτικό δίκαιο, ούτε να επιβάλει στην εθνική διοίκηση να ανταποκριθεί σε αίτημα ενός ατόμου, ούτε να διατάξει ένα κράτος μέλος να καταβάλει αποζημίωση σε άτομο πουπέστη τις συνέπειες της παράβασης του κοινοτικού δικαίου. Μόνον οι εθνικοί δικαστές έχουν δικαίωμα να απευθύνουν εντολές στη διοίκηση και να ακυρώνουν εθνική απόφαση. Μόνον οι εθνικοί δικαστές επίσης μπορούν, ενδεχομένως, να καταδικάσουν ένα κράτος μέλος σε επανόρθωση των ζημιών που προκαλούνται στους ιδιώτες λόγω παράβασης του κοινοτικού δικαίου που του καταλογίζεται.

Όσον αφορά ζητήματα σχετικά με περιβαλλοντικές ζημίες, παρακαλείται το Αξιότιμο Μέλος να ανατρέξει στην απάντηση στη γραπτή της ερώτηση E-1038/2000(1).

(1) ΕΕ C 89 E της 20.3.2001.